**ТЕХНИЧЕСКИ СПЕЦИФИКАЦИИ – ТЕХНИЧЕСКО ЗАДАНИЕ**

**за обект:**

**„Изработване на подробен устройствен план и технически проект на 16 броя гаражи на ул. „Стара крепост“ в гр. Пещера“**

Обектът е Пета категория спрямо ЗАКОН ЗА УСТРОЙСТВО НА ТЕРИТОРИЯТА (в сила от 31.03.2001 г.) и НАРЕДБА № 1 ОТ 30 ЮЛИ 2003 Г. ЗА НОМЕНКЛАТУРАТА НА ВИДОВЕТЕ СТРОЕЖИ (Издадена от Министерството на регионалното развитие и благоустройството, Обн. ДВ. бр.72 от 15 Август 2003г.).

**Описание на обекта:**

В района на улица „Стара Крепост” между о.т.133,о.т.134 и о.т.135, по действащия ПУП – ПРЗ има предвидено да се изгради паркинг с 15 бр. паркоместа /като част от инфраструктурата на улицата/. С течение на времето този паркинг не е изграден. С настоящето задание се изисква да се довърши започнатата процедура по направа на ПУП – ПРЗ, за да се обособи УПИ IX-833 за гаражи и на мястото на паркинга след като ПУП – ПРЗ влезе в сила се проектират 16 бр. гаражи.

По нататък по самата улица „Стара Крепост” преди години също са изградена гаражи, които са ситуирани спрямо улицата и ската на хълма по същия начин, както е настоящето предложение.

По този начин поне частично ще се реши проблем който възниква от специфичният релеф и невъзможността във всеки двор да се направи гараж.

**Съществуващо положение:**

Улица „Стара Крепост” е част от уличната мрежа на гр. Пещера. Улицата е нисък клас /обслужваща/ с профил на платното от 6.00м. и тротоар от източна страна с ширина 1.60м. Улицата е павирана, а изграденият тротоар е с бордюри и тротоарни плочки. Въпросният терен – предмет на разработката е част от тротоарното пространство западно на уличното платно. Този тротоар не е реализиран, и в момента не се ползва за нищо, като не се полагат никакви грижи за неговото поддържане.

**Конструкция и материали:**

Новите сгради на гаражите ще бъдат с монолитна носеща конструкция от стоманобетонни шайби и колони. Ако е необходимо по преценка на инж. Конструктор ще се предвиди изграждането на подпорна стена за укрепване на съществуващия скат.

**Проектно предложение:**

Проектното предложение да бъде разделено на два етапа:

1. Изработване на ПУП – ПРЗ въз основа на сключен между община Пещера и Проектанта договор и въз основа на взето Решение на Общински съвет Пещера през 2017г.
2. Изработване на цялостен работен проект за 16 бр. гаражи.

Изготвяне на работни проекти се изработва от екип от правоспособни проектанти.

Работните проекти да бъдат изготвени в съответствие със ЗУТ, Наредба № 4 от 2001 г. за обхвата и съдържанието на инвестиционните проекти. Проектите да бъдат придружени с подробни количествени сметки по приложимите части.

Работният проект да бъде надлежно съгласуван с всички експлоатационни дружества и други съгласувателни органи и одобрен от главния архитект на Общината и да бъде издадено разрешение за строеж.

В обяснителните записки проектантите подробно да опишат необходимите изходни данни, дейности, технико-икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, количествени сметки. Работният проект да се изработи в обхват и съдържание съгласно изискванията на Наредба № 4 от 2001 г. за обхвата и съдържанието на инвестиционните проекти.

С работния проект:

1. се изясняват конкретните проектни решения в степен, осигуряваща възможност за цялостно изпълнение на предвидените видове СМР;

2. се осигурява съответствието на проектните решения с изискванията към строежите по чл. 169 от ЗУТ.

Работният проект за обновяване да е в следния обхват:

1. Част АРХИТЕКТУРА

* Да се изготви обяснителна записка, която ще пояснява предлаганите проектни решения, във връзка и в съответствие с изходните данни и да съдържа информация за необходимите строителни продукти с технически изисквания към тях в съответствие с действащи норми и стандарти (материали, изделия, комплекти) за изпълнение на СМР и начина на тяхната обработка, полагане и/или монтаж.
* Да се изготвят разпределение, план на покрив (покривни линии) и др. при необходимост - М1:50.
* Да се изготвят характерни вертикални разрези на сградата - М1:50.
* Да се изготвят фасади - графично и цветово решение за оформяне фасадите на обекта след изпълнение на предвидената допълнителна фасадна топлоизолация – М 1:100.
* Да се изготви количествена сметка за проектната част. Да се систематизира и изготви единна количествена сметка за обекта по всички части.

2. Част КОНСТРУКТИВНА

* Да се изготви обяснителна записка, съдържаща подробна информация относно предвидените в работния проект СМР и тяхното влияние върху конструкцията на сградата във връзка с допълнителното натоварване и сеизмичната осигуреност на сградата. Към записката да се приложи спецификация на предвидените за влагане строителни продукти (материали, изделия) по част конструктивна (ако е приложимо) с технически изисквания към тях в съответствие с действащи норми и стандарти.
* Да се изготви необходимите графични части, вкл. детайли за изпълнение.
* Проектът да доказва носещата и сеизмичната осигуреност на сградата.
* Да се изготви количествена сметка за проектната част.

3. Част ЕЛЕКТРО

* Да се изготви обяснителна записка, която да съдържа описание на възприетите технически решения и спецификация на предвидените за влагане строителни продукти (материали, изделия) по част електро с технически изисквания към тях в съответствие с действащи норми и стандарти.
* Да се изготви необходимата графична част, вкл. детайли за изпълнение.
* Да се изготви количествена сметка за проектната част.
* Да се изготви количествена сметка за проектната част.

4. Част ГЕОДЕЗИЯ / Геодезическо заснемане и проект за ВЕРТИКАЛНА ПЛАНИРОВКА

* Да се направи подробно геодезическо заснемане.
* Да се изготви проект за Вертикална планировка, съобразен с предложеното архитектурно решение.
* Да се дадат типови детайли за реализирането на проекта за Вертикална планировка.

Да се изготви количествена сметка за проектната част.

5.Част „Енергийна Ефективност“

* Да се изработи проект по част „Енергийна ефективност“, който да съдържа обяснителна записка; технически изчисления; необходимата графична част - технически чертежи на архитектурно-строителни детайли и елементи с описание към всеки детайл на геометричните, топлофизичните и оптичните характеристики на продуктите; приложения - технически спецификации и характеристики на вложените в строежа строителни и енергоефективни продукти.
* Проектът да осигурява привеждане на сградата в съответствие с действащите норми по отношение на енергийната ефективност.

6. Част ПОЖАРНА БЕЗОПАСНОСТ

* Да се изготви проект с обхват и съдържание, определени съгласно Наредба № 1з-1971 от 2009 г. за строително-технически правила и норми за осигуряване на безопасност при пожар и „Наредба за изменение и допълнение на Наредба № Із-1971 от 2009 г. за строително-технически правила и норми за осигуряване на безопасност при пожар“/обн. Д.В.бр.2/08.01.2016г./ съобразно категорията на сградата, който да съдържа обяснителна записка и графична част.
* Проектът да осигурява привеждане на сградата в съответствие с действащите норми за предотвратяване на пожарна опасност.
* Да се изготви количествена сметка за проектната част.

7. Част ПБЗ

* Да се изработи проект с обхват и съдържание, определени съгласно Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи.
* Проектът да съдържа обяснителна записка и необходимата графична част.

8. Част ПУСО

* Да се изготви проект с обхват и съдържание, съгласно чл. 4 и 5 от Наредбата за управление на строителните отпадъци и за влагане на рециклирани строителни материали, приета с ПМС № 277 от 2012 г.
* Да се изготвят необходимите приложения и текстова част към проектната част.

9. Част СМЕТНА ДОКУМЕНТАЦИЯ

* По всички части на проектната документация, в т.ч. количествени сметки за видовете СМР, както и с опис на видовете и количествата СМР, които спадат към всеки обобщен вид СМР, съгласно препоръките за задължителните СМР в техническите паспорти и енергийните обследвания за обектите. Да се представят отделни количествени и количествено-стойностни сметки за първи и втори етап.

Предвидените в инвестиционния проект интервенции по сградите, да включват:

В инвестиционния проект да се предвидят продукти (материали и изделия, които съответстват на техническите спецификации на действащите в Р България нормативни актове. Продуктите трябва да имат оценено съответствие със съществените изисквания определени в Закона за техническите изисквания към продуктите (ЗТИП). Предложените продукти и материали за енергийното обновяване ( топлоизолационни системи, дограми и др.) да са с технически характеристики, съответни на заложените в Обследването за енергийна ефективност за всяка конкретна сграда.

Обемът и съдържанието на документацията и приложените към нея записки и детайли, да бъдат достатъчни за изпълнение на обновителните дейности по обекта.

При проектирането на топлоизолацията, да се укажат техническите характеристики и параметри на отделните елементи и строителни материали включени в изпълнението й .

Проектно-сметната документация да бъде изработена, подписана и съгласувана от проектантите от екипа, с правоспособност да изработват съответните части, съгласно Законите за камарата на архитектите и инженерите в инвестиционното проектиране, като същото се доказва със заверени копия от валидни удостоверения за правоспособност.

Всички проектни части да се подпишат от Възложителя, а частите по чл. 142, ал. 10 от ЗУТ - и от лицето, упражняващо технически контрол в проектирането.